Diari Oficial de la Generalitat Valenciana


Sumari del DOGV 8390, del 25-09-2018 (2018/8655)

RESOLUCIÓ de 13 de juliol de 2018, de la Direcció General d'Agricultura, Ramaderia i Pesca, per la qual s'autoritza a Clóchinas Emilio, SL, la instal·lació d'un centre de depuració de mol·luscos bivalves vius en el terme municipal d'Albal.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8390

Data del DOGV
:   25-09-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/8655


Data del document
:   13-07-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 13 de juliol de 2018, de la Direcció General d'Agricultura, Ramaderia i Pesca, per la qual s'autoritza a Clóchinas Emilio, SL, la instal·lació d'un centre de depuració de mol·luscos bivalves vius en el terme municipal d'Albal. [2018/8655]  
Vist l'expedient instruït a instàncies d'Emilio Barrio Falcón, en nom i representació de Clóchinas Emilio, SL, amb NIF B97560..., sobre la sol·licitud d'autorització de centre de depuració de mol·luscos bivalves vius situat al terme municipal d'Albal. Expedient AMIA46/0014  
  
Vista la proposta del director territorial de la Conselleria d'Agricultura, Medi Ambient, Canvi Climàtic i Desenvolupament Rural a València de 12 de juny de 2018.  
De conformitat amb el que s'estableix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Autoritzar la instal·lació d'un centre de depuració de mol·luscos bivalves vius situat al Camí Vell de Silla, núm. 21, al terme municipal d'Albal, amb les característiques descrites en el projecte visat núm. VA12601/15 realitzat per l'enginyer industrial Roberto Cavero García. L'establiment té una superfície de 246,96 m² construïts. En aquesta depuradora s'autoritza la depuració de 25.000 kg diaris en dos cicles de 9 hores, segons el procediment descrit en l'estudi de validació del procés de depuració de la insta·lació de depuració de clòtxines (Mytilus sp.) en la nau industrial de Clóchinas Emilio, SL, a Albal (València) realitzat per la Xarxa d'Innovació d'Indústries Aqüícoles de la Comunitat Valenciana (RIIA-CV), l'ADS PROMOCOVA amb la col·laboració del Centre d'Investigació d'Aqüicultura i Medi Ambient de la Universitat Politècnica de València (ACUMA RC-UPV).  
  
L'establiment i el procés compleixen les condicions mínimes higienicosanitàries vigents i disposa de número de registre sanitari 84.121330/V.  
  
Segon  
Aquest establiment piscícola queda registrat amb el número 49 d'establiments de cultius marins.  
  
Tercer  
El sistema de depuració s'ajustarà en tot moment a la memòria presentada. Qualsevol variació sobre aquest tema haurà de ser validada per la Direcció General de Salut Pública i posada en coneixement de la Conselleria d'Agricultura, Medi Ambient, Canvi Climàtic i Desenvolupament Rural.  
Els organismes competents podran inspeccionar el funcionament de l'establiment i el titular estarà obligat a obrir l'entrada als inspectors i tècnics corresponents.  
  
Quart  
Les vendes s'hauran de realitzar a través d'un centre d'expedició de mol·luscos autoritzat. Durant el transport del producte del lloc d'engreix a l'establiment de primera venda, els productes hauran d'anar acompanyats d'un document de transport que permeta garantir la traçabilitat del producte, d'acord amb el que s'estableix en el Reial decret 418/2015, de 29 de maig, pel qual es regula la primera venda dels productes pesquers.  
  
  
Cinqué  
La present autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Medi Ambient, Canvi Climàtic i Desenvolupament Rural o l'extinció de l'autorització de la Direcció General de Salut Pública i queda condicionada al compliment de les obligacions següents:  
- Obtindre l'autorització definitiva de la Direcció General de Salut Pública.  
  
Sisé  
S'haurà de notificar a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de València, en un termini de tres mesos, les modificacions referents a:  
1. Els canvis de titularitat.  
2. El cessament de l'activitat.  
3. Les ajudes públiques concedides a l'establiment indicant-ne la finalitat.  
4. Els canvis de domicili o raó social i del codi d'identificació fiscal.  
  
  
Seté  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
  
La present resolució no posa fi a la via administrativa i en contra es podrà interposar un recurs d'alçada davant el secretari autonòmic d'Agricultura i Desenvolupament Rural en el termini d'un mes, comptador des de l'endemà a la notificació de la present resolució, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de juliol de 2018.- El director general d'Agricultura, Ramaderia i Pesca: Rogelio Llanes Ribas.